Diari Oficial de la Generalitat Valenciana


Sumari del DOGV 8646, del 01-10-2019 (2019/9210)

RESOLUCIÓ de 9 de setembre de 2019, del sotssecretari de la Vicepresidència i Conselleria d'Igualtat i Polítiques Inclusives, per la qual s'adjudiquen els Premis a la Innovació en matèria de Serveis Socials a la Comunitat Valenciana Amparo Moreno Vañó.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8646

Data del DOGV
:   01-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9210


Data del document
:   09-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 9 de setembre de 2019, del sotssecretari de la Vicepresidència i Conselleria d'Igualtat i Polítiques Inclusives, per la qual s'adjudiquen els Premis a la Innovació en matèria de Serveis Socials a la Comunitat Valenciana Amparo Moreno Vañó. [2019/9210]  
Fets  
Mitjançant Ordre 10/2018, d'11 d'octubre, de la Vicepresidència i Conselleria d'Igualtat i Polítiques inclusives, i en el marc de les actuacions de la Vicepresidència i Conselleria d'Igualtat i Polítiques Inclusives per a potenciar la innovació en les polítiques socials, es van aprovar les bases reguladores per a la creació dels Premis a la Innovació en matèria de Serveis Socials a la Comunitat Valenciana Amparo Moreno Vañó (DOGV 8406, 19.10.2018).  
Mitjançant Resolució de 19 de desembre de 2018, de la Vicepresidència i Conselleria d'Igualtat i Polítiques Inclusives es van convocar els Premis a la Innovació en Matèria de Serveis Socials en la Comunitat Valenciana Amparo Moreno Vañó (DOGV 8452, 27.12.2018).  
  
Finalitzat el termini de presentació de projectes, es van presentar 20 projectes a la modalitat A, «Bones pràctiques o pràctiques innovadores per a les administracions públiques valencianes d'àmbit local», i 23 projectes a la modalitat B, «Bones pràctiques o pràctiques innovadores per a les entitats del tercer sector d'acció social de la Comunitat Valenciana».  
  
Fonaments jurídics  
I. D'acord amb el que es preveu en l'article 10 de l'Ordre 10/2018, d'11 d'octubre, es van constituir les corresponents comissions tècniques de valoració per a les modalitats A i B.  
II. En la tramitació del procediment s'han seguit els tràmits previstos en l'article 12 de la citada ordre.  
III. La resolució de la present convocatòria correspon al sotssecretari de la Vicepresidència i Conselleria d'Igualtat i Polítiques Inclusives, de conformitat amb el que s'estableix en l'article 12.3 de l'ordre, havent de publicar-se en el DOGV segons disposa l'article 14.  
  
Per tot això, vistos els preceptes citats i altres de general i pertinent aplicació, i vista la proposta de la comissió tècnica de valoració, resolc:  
  
Primer  
Concedir els premis en la modalitat A, «Bones pràctiques o pràctiques innovadores per a les administracions públiques valencianes d'àmbit local», als següents projectes:  
a) Primer premi amb una dotació econòmica de 6.000 euros: «Protocol Unificat. Tractament transdiagnòstic dels trastorns emocionals adaptat a usuaris de serveis socials», desenvolupat per l'Ajuntament de Benicarló.  
b) Segon premi amb una dotació econòmica de 4.000 euros: «Desenvolupament del programa personalitzat d'inclusió social de beneficiaris de la renda de garantia d'inclusió social. Diagnòstic i intervenció social», desenvolupat per l'Institut Municipal de Serveis Socials d'Elda.  
c) Tercer premi amb una dotació econòmica de 2.000 euros: «Projecte Reinicia't», desenvolupat per l'Ajuntament d'Ontinyent.  
d) Quart premi, esment especial sense dotació econòmica: «Programa d'Empoderament Energètic» (31,25 punts) desenvolupat per l'Ajuntament de Xàtiva.  
  
Segon  
Concedir els premis en la modalitat B, «Bones pràctiques o pràctiques innovadores per a les entitats del tercer sector d'acció social de la Comunitat Valenciana», als següents projectes:  
a) Primer premi, amb una dotació econòmica de 6.000 euros: «E20 Escoles de Segona Oportunitat», desenvolupat per la Fundació ADSIS i Iniciatives Solidàries a València. La quantia del citat premi haurà d'abonar-se al 50 % a cadascuna de les entitats.  
b) Segon premi, amb una dotació econòmica de 4.000 euros: «Bones pràctiques en la incorporació de l'enfocament integrat de drets humans i gènere», desenvolupat a la ciutat de València per Médicos del Mundo de la Comunitat Valenciana.  
c) Tercer premi, amb una dotació econòmica de 2,000 euros: «Rehabilitació psicosocial: les falles com a instrument cultural d'integració de persones amb malaltia mental», desenvolupada per l'Asociación de Familiares por los Derechos de la Enfermedad Mental (AFDEM) a Borriana (Castelló).  
d) Quart premi, esment especial sense dotació econòmica: «El programa Hàbitat» desenvolupat per la Fundación Red de Apoyo a la Integración Socialaboral (RAIS) i l'Asociación Provivienda, a València i Alacant.  
  
Tercer  
Ordenar la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que la dicta, en el termini d'un mes a comptar des de l'endemà de la seua notificació o bé, directament, recurs contenciós administratiu davant el Jutjat contenciós administratiu, en el termini de dos mesos a comptar des de l'endemà de la seua notificació, d'acord amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 9 de setembre de 2019.- La vicepresidenta del Consell i consellera d'Igualtat i Polítiques inclusives, p. d. (art. 12.3 O 10/2018, 11.10.2018, de la Vicepresidència i Conselleria d'Igualtat i Polítiques inclusives), el sotssecretari: Daniel Mestre Cañón.